
 讜讙谞讜 讗驻专拽讬讚. 诪讻讗谉 讗专''转 讚讗驻专拽讬讚 驻谞讬讜 诇诪注诇讛 讜诇讗 讻诪讜 砖驻讬专砖 专''讞 讘谞讚讛 (讚祝 讬讚. 讜砖诐 讚''讛 讗驻专拽讬讚) 讜讘讘专讻讜转 (讚祝 讬讙:) 驻谞讬讜 诇诪讟讛 讚讗诐 讻谉 诇讗 讛讬讛 讬讻讜诇 讟讬讬注讗 诇专讻讜讘 转讜转讬 讘专讻讬讛: 驻住拽讬 讞讚讗 拽专谞讗 讚转讻诇转讗. 诪砖诪注 讛讻讗 砖讬砖 爪讬爪讬转 诇诪转讬诐 讜讬砖 诇讚讞讜转 砖讛讬讜 谞讻谞住讬谉 诪讞讬讬诐 讘拽讘专 讻讚讗诪专 讘诪讚专砖 砖讻诇 注专讘 转砖注讛 讘讗讘 讛讬讜 讛讜诇讻讬谉 讻砖讛谉 讞讬讬诐 诇转讜讱 拽讘专讬讛诐 讜讛讬讛 讘转 拽讜诇 讬讜爪讗转 讜讗讜诪专转 讛讘讚诇讜 讛讞讬讬诐 诪谉 讛诪转讬诐 讗讘诇 讬砖 诇讛讘讬讗 专讗讬讛 诪驻专拽 讛转讻诇转 (诪谞讞讜转 讚祝 诪讗.) 讚讗诪专 砖诪讜讗诇 讻诇讬 拽讜驻住讗 讞讬讬讘讬谉 讘爪讬爪讬转 讜诪讜讚讛 砖诪讜讗诇 讘讝拽谉 讻砖注砖讗谉 诇讻讘讜讚讜 驻讬专讜砖 诇转讻专讬讻讬诐 讜讛讛讬讗 砖注转讗 讜讚讗讬 专诪讬谞谉 诇讛讜 讜讻谉 讬砖 讘诪讚专砖 诇诪讛 谞住诪讻讛 驻专砖转 诪拽讜砖砖 诇驻专砖转 爪讬爪讬转 诇讜诪专 诇讱 砖讛诪转讬诐 讞讬讬讘讬诐 讘爪讬爪讬转 讜拽砖讛 讚讗诪专讬谞谉 讘驻专拽 诪讬 砖诪转讜 (讘专讻讜转 讚祝 讬讞.) 专讘讬 讞讬讬讗 讜专讘讬 讬讜谞转谉 讛讜讜 拽讗 砖拽诇讬 讜讗讝诇讬 讘讘讬转 讛拽讘专讜转 讛讜讛 砖讚讬讗 转讻讬诇转讬讛 讚专讘讬 讬讜谞转谉 讗拽讬讘专讗 讗''诇 专讘讬 讞讬讬讗 讚诇讬 讻谞驻讱 砖诇讗 讬讗诪专讜 诇诪讞专 讘讗讬谉 讗爪诇谞讜 讜注讻砖讬讜 诪讞专驻讬谉 讗讜转谞讜 讜讗讬 讬砖 诇诪转讬诐 爪讬爪讬转 诪讗讬 诪讞专驻讬谉 讗讜转谞讜 讚拽讗诪专 讜讬''诇 讚讗注''讙 讚讬砖 诇讛谉 爪讬爪讬转 诪''诪 诪讞专驻讬谉 讗讜转诐 砖诪专讗讬谉 注爪诪谉 砖讛谉 讞讬讬讘讬诐 讜讛诪转讬诐 驻讟讜专讬诐 讻讚讗诪专 (砖讘转 讚祝 诇.) 讻讬讜谉 砖诪转 讗讚诐 谞注砖讛 讞驻砖讬 诪谉 讛诪爪讜转 讗讘诇 拽砖讛 注诇 讛诪谞讛讙 砖谞讜讛讙讬诐 诇讛住讬专 爪讬爪讬转 诪讟诇讬转讜转 砖诇 诪转讬诐 讜讗专''转 砖砖诪注 诪讝拽谞讬 诇讜讟讬''专 诇驻讬 砖爪讬爪讬转 注讚讜转 讛讜讗 砖拽讬讬诐 讻诇 讛转讜专讛 讚爪讬爪讬转 注讜诇讛 转''专 讜讞' 讞讜讟讬谉 讜讛' 拽砖专讬诐 讛专讬 转专讬''讙 讜注讻砖讬讜 砖讗讬谉 讞砖讜讘讬谉 讻诇 讻讱 讛专讬 讛讜讗 讻讗讬诇讜 诪注讬讚 注讚讜转 砖拽专 讜讛''谞 讚专砖讬谞谉 讘诪讚专砖 讜注砖讜 诇讛诐 爪讬爪讬转 诇讚讜专讜转诐 诇讚讜专 转诐 讜讗讜专''讬 讚讘讬诪讬讛诐 讛讬讜 讻讜诇谉 诪拽讬讬诪讬谉 诪爪讜转 爪讬爪讬转 诇驻讬 砖讛讬' 诇讻讜诇谉 讟诇讬转讜转 砖诇 讚' 讻谞驻讜转 讜诇讻讱 讛讬讜 注讜砖讬谉 诇讛谉 讗祝 讘诪讜转谉 讗讘诇 注转讛 砖讗讬谉 诇讻讜诇谉 讘讞讬讬讛谉 讗讬谉 诇注砖讜转 讘诪讜转谉 讗驻讬' 诪讬 砖讛讬讛 诇讜 讘讞讬讬讜 砖诇讗 诇讘讬讬砖 讗转 诪讬 砖讗讬谉 诇讜 讜讻注谞讬谉 讝讛 诪爪讬谞讜 讘驻专拽 讘转专讗 讚谞讚讛 (讚祝 注讗.) 讘专讗砖讜谞讛 讛讬讜 诪讟讘讬诇讬谉 讻诇讬诐 注''讙 谞砖讬诐 谞讚讜转 诪转讜转 讛转讞讬诇讜 讞讬讜转 诪转讘讬讬砖讜转 讻讜' 讜注讜讚 讚讗谞讜 住讜诪讻讬谉 注诇 诪住讻转 砖诪讞讜转 (驻讬''讘) 讚讗诪专讬谞谉 讗讘讗 砖讗讜诇 讘谉 讘讟谞讬转 爪讜讛 讗转 讘谞讬讜 拽讘专讜讛讜 转讞转 诪专讙诇讜转讬讜 砖诇 讗讘讗 讜讛讟讬诇讜 转讻诇转 诪讗驻讬诇讬讜谞讬 驻讬专讜砖 诪讟诇讬转讜 讜讬砖 诇讙专讜住 讛转讬专讜 诪讚拽讗诪专 诪讗驻讬诇讬讜谞讬 讜专讘讬谞讜 讞讬讬诐 讻讛谉 爪讚拽 驻讬专砖 讚讗谞谉 拽讬讬诪讗 诇谉 讻专讘讬 讬讜讞谞谉 讚讗诪专 (谞讚讛 讚祝 住讗:) 诪爪讜转 讘讟讬诇讜转 诇注转讬讚 诇讘讗 讜讛讛讬讗 讚诪谞讞讜转 讗讬讬专讬 讗诇讬讘讗 讚砖诪讜讗诇 讚讗诪专 讗讬谉 讘讟讬诇讜转 讜诇讻讱 爪专讬讱 砖讬讛讗 诇讜 爪讬爪讬转 讚注转讬讚讬谉 爪讚讬拽讬诐 砖讬注诪讚讜 讘诇讘讜砖讬讛诐 讜讗诐 讬住讬专讜 诇讜 讛爪讬爪讬转 讘诪讜转讜 谞诪爪讗 砖诇注转讬讚 讬注诪讜讚 讘诇讗 爪讬爪讬转 讜讛诪讚专砖 谞诪讬 讗转讬 讻砖诪讜讗诇 讜讛讛讬讗 讚诇拽诪谉 讬爪转讛 讘转 拽讜诇 讜讗诪专讛 讚讘讬转讛讜 讚专讘讬 讞谞讬谞讗 讘谉 讚讜住讗 注转讬讚讛 诇诪讬砖讚讗 讘讛 转讻诇转 诇爪讚讬拽讬诐 诇注转讬讚 诇讘讗 讗转讬讗 谞诪讬 讻砖诪讜讗诇 讜注讜讚 讗讜诪专 专''讬 讚讛讻讬 驻讬专讜砖讜 讚讛讛讬讗 砖注转讗 讜讚讗讬 专诪讬谞谉 诇讛讜 讛讬讬谞讜 砖诪砖讬诪讬谉 讘讜 爪讬爪讬转 讜诪住诇拽讬诐 讗讜转讜 诪讬讚 诇讛讜讚讬注 砖拽讬讬诐 诪爪讜转 爪讬爪讬转 诇驻讬 砖讛讘讙讚 讞讚砖 讜诇讗 讛讜砖诐 讘讜 爪讬爪讬转 诪注讜诇诐 爪专讬讱 诇讛砖讬诐 讘讜 讜讻谉 谞讜讛讙讬诐 讘讗专抓 讗砖讻谞讝 诇讛砖讬诐 爪讬爪讬转 讘讟诇讬转 砖诇 诪转 砖讬讛讗 谞讬讻专 砖拽讬讬诐 诪爪讜转 爪讬爪讬转 讜诪讬讚 诪住讬专讬谉: 讜注讻砖讬讜 砖谞砖讘注转讬 诪讬 诪讬驻专 诇讬. 讜转讬诪讛 讚讗诪讗讬 讗讬谉 讛拽讚讜砖 讘专讜讱 讛讜讗 诪讬驻专 讘注爪诪讜 讚讛讗 诪住拽讬谞谉 讘诪住讻转 讞讙讬讙讛 (讚祝 讬.) 讚谞讚专讬诐 讬砖 诇讛谉 讛驻专讛 诪讚讻转讬讘 讗砖专 谞砖讘注转讬 讘讗驻讬 讜讚专砖讬谞谉 讘讗驻讬 谞砖讘注转讬 讜讞讜讝专谞讬 讗诇诪讗 砖讛讜讗 诪讬驻专 讘注爪诪讜 讜讗讛讛讬讗 拽砖讛 讚讛讬讗讱 诪讬驻专 诇注爪诪讜 讜讛讗诪专讬谞谉 讘驻专拽 讗诇讜 谞讚专讬诐 (谞讚专讬诐 讚祝 讻讗:) 诇讗 讬讞诇 讚讘专讜 诪讬讻谉 诇讞讻诐 砖讗讬谉 诪讬驻专 诇注爪诪讜 讬讛讗 讚讗诪专 讘驻专拽 讗专讘注讛 谞讚专讬诐 (砖诐 讚祝 讻讙.) 讙讘讬 讛讛讜讗 拽爪专讗 讚砖专讗 诇谞驻砖讬讛 诇讗 砖专讗 诇谞驻砖讬讛 诪诪砖 讗诇讗 讻诇讜诪专 讗砖讻讞 驻讬转讞讗 诇谞驻砖讬讛 讗讘诇 专讘谞谉 砖专讜 诇讬讛: 

专讘讬谞讜 讙专砖讜诐

驻住拽讬. 谞拽讬讟:



讞讚讗 拽专谞讗 讚转讻诇转讗. 诪谉 讟诇讬转 砖诇讛诐 砖讛讬讜 砖讜讻讘讬谉 讘讛诐:



讻诇 讗讘讗 讞诪专讗. 讻诇讜诪专 诇专讘讛 讛讬讜 拽讜专讬谉 讗讘讗 讜讞诪讜专. 讻注讬谉 砖拽讜专讬谉 诇专讘讬谞讗 讗讘讬谞讗:



住讬讻转讗. 砖讜讟讛:



诇诪讗讬 讛诇讻转讗. 驻住拽转 诇讬讛 讗讬 诇诪讬讞讝讬 讗讬 讛诇讻讛 讻讘讬转 砖诪讗讬 讚讗诪专讬 讘诪住' 诪谞讞讜转 (讚祝 诪讗 注"讘) 讚转"专 讻诪讛 讞讜讟讬谉 讛讜讗 谞讜转谉 讘讬转 砖诪讗讬 讗讜诪专讬诐 讗专讘注 讜讘"讛 讗讜诪专讬诐 砖诇砖. 讗诪专 专讘 讛讜谞讗 讗专讘注 讗)诇驻谞讬谞讜 砖诐 讛讙讬专住讗 讗专讘注 讘转讜讱 讗专讘注 讜诪砖讜诇砖转 讗专讘注 讘转讜讱 砖诇砖 讜诪砖讜诇砖转 讗专讘注 讜专' 讬讛讜讚讛 讗讜诪专 砖诇砖 讘转讜讱 砖诇砖 讜诪砖讜诇砖转 砖诇砖 讗诪专 专讘 驻驻讗 讛诇讻转讗 讚' 讘转讜讱 讙' 讜诪砖讜诇砖转 讚' 讜讻讜'. 诇诪讛 [诇讱] 诇诪讬注讘讚 讛讻讬 讗讬讘注讬 诇讱 诇诪讬诪谞讬 讞讜讟讬谉 讜讞诇讬讜转 讻讜':



讗讜讬 诇讬 砖谞砖讘注转讬. 诪谉 讛讙诇讜转 诪讬 诪驻专:



讜讛讜讗. 专讘讛 讘专 讘专 讞谞讛 住讘专 讚诇诪讗 砖讘讜注转讗 讚诪讘讜诇 拽讗诪专 讜诪砖"讛 诇讗 讛驻专 讚砖诪讗 专讜爪讛 诇讛讞专讬讘 讛注讜诇诐 讘诪讘讜诇. 讜专讘谞谉 讗诪专讬 诇讬讛 讗"讻 讗讜讬 诇讬 诇讗 讛讬讛 讗诪专 讗诇讗 诪砖讜诐 讚讘讻诇 爪专转诐 诇讜 爪专:



讗讬讞专讜讱. 讛谞讛讜 讙讘讘讬 讚注诪专讗 讗注"讙 讚讗诪砖讬谞讛讜 讘诪讬讗 诪砖讜诐 讚讙讬讛谞诐 诪转讛驻讱 诇砖诐:



转讗 讜讗讞讜讬 诇讱 讛讬讻讗 讚谞砖拽讬 讗专注讗 讜专拽讬注讗. 诇讗讜 诪砖讜诐 讚诪讬讞讝讜 诇讬讛 住讜祝 讛注讜诇诐 诪诪砖 诪砖讜诐 讚诪讛诇讱 转"拽 砖谞讛 讛讜讬 讛注讜诇诐 讗诇讗 诪拽讜诐 讛专讗讛 诇讜 讘诪讚讘专 讗讞讚 砖砖诐 谞讜砖拽讬谉 讜诪讙诇讙诇 讙诇讙诇 讜谞讜砖拽讬谉 讛砖诪讬诐 讜讛讗专抓 讬讞讚 讜诇讗 诪讬讞讝讜 诇讬讛 诪诪砖 住讜祝 讛注讜诇诐 讻讬 讗诐 诪诪拽讜诐 讛讙诇讙诇 砖诪拽讬祝 讜住讜讘讘 诇砖诐:



诇住讬诇转讗讬. 住诇 砖诇讬:



讻转专讬 诪讘专讬 讚住讜专讗. 讘' 谞讛专讜转:



讚讗讬转 诇讬讛 拽专谞讗 讻注讬讝讗 讚讘讞讬砖讗 讘讛讜. 砖讞讜驻专转 讘讛谉 诪讬诐:



拽专讟诇讬转讗. 拽讜驻住讗:



谞讞讬转 讘专 讗诪讜专讗讬. 讗讜诪谉 砖讬讜讚注 诇砖讜讟 注诇 驻谞讬 讛诪讬诐:





讛诪讗讬专讬

诪讛 砖讛讜讝讻专 讘住讜讙讬讗 讝讜 讘注谞讬谉 诪转讬 诪讚讘专 砖讛讬讛 爪讬爪讬转 讘讟诇讬转诐 讗讬谉 诪诪谞讛 专讗讬讛 诇讞讬讬讘 讟诇讬转谉 砖诇 诪转讬诐 讘爪讬爪讬转 砖诪转讬 诪讚讘专 讘讞讬讬讛诐 拽讜讘专讬谉 讗转 注爪诪谉 讜讛讬讜 讘讟讜讞讬诐 砖诇讗 诇诪讜转 砖诐 讜诪"诪 讬砖 讘砖讗专 诪拽讜诪讜转 砖讘讛讙讚讜转 砖诪讜注讜转 砖诪讜专讜转 讞讬讜讘 讘讻讱 讜讻谉 讘讛讙讚讛 讝讜 讘诪讛 砖讗诪专讜 诇诪讟讛 讚砖讚讬讗 讘讛 转讻诇转讗 诇爪讚讬拽讬 诇注诇诪讗 讚讗转讬 讗诇讗 砖讗驻砖专 诇驻专砖 讗转 讻诇诐 讜讻讘专 专诪讝谞讜 注诇 注谞讬谉 讝讛 讘讙诪' 讘专讻讜转 驻专拽 诪讬 砖诪转讜:





砖讬讟讛 诪拽讜讘爪转

诪讜驻专 诇讱 诪讜驻专 诇讱. 诇讗讜 讚讜拽讗 诪讜驻专 讗诇讗 讻诇讜诪专 诪讜转专 诇讱. 讗讬 谞诪讬 讬砖 讻讞 讘讬讚 爪讚讬拽讬诐 诇讘讟诇 讙讝专转 讛拽讚讜砖 讘专讜讱 讛讜讗 讜砖讘讜注讛. 讙诇讬讜谉 讛转讜住驻讜转.





诪讛专砖"讗 - 讞讬讚讜砖讬 讗讙讚讜转

驻住拽讬 讞讚 拽专谞讗 讻讜'. 诇驻讬 砖拽专讞 讛讬讛 诇讜讘砖 讟诇讬转 讻讜诇讛 转讻诇转 讜讛讬讛 驻讜讟专讜 诪爪讬爪讬转 讜注"讻 讻砖专讗讛 专讘讘"讞 讜诪爪讗 讘讗' 诪讛诐 讟诇讬转 砖讻讜诇讛 转讻诇转 讞砖讘 砖讛讜讗 拽专讞 讜诇讟讜讘转讜 讛讬讛 驻讜住拽 诇讜 讞讚 拽专谞讗 讚讛讬讬谞讜 讞讚 讻谞祝 讚讛"诇 讘讙讚 讘转 讙' 讻谞驻讬诐 讜驻讟讜专 诪爪讬爪讬转 讗讘诇 讗诐 诇讗 讬驻住讜拽 诇讜 讛讻谞祝 讬注诪讜讚 诇注转讬讚 讘讟诇讬转 砖诇 讚' 讻谞驻讬诐 讜讛专讬 讗讬谞讛 诪爪讜讬讬爪转 讻讛诇讻转讛 诇驻讬 讛讗诪转 诇讚注转 诪专注"讛 讚讘注讬 讘讬讛 谞诪讬 讞讜讟 砖诇 转讻诇转 讜讗"诇 讛讛讜讗 讟讬讬注讗 讛讞讻诐 讚诇诪讗 讗讬谉 讝讛 拽专讞 讚砖拽诇转 诪讞讚 诪讬谞讬讬讛讜 讜砖诪讗 讛讜讗 讗' 诪注讚转讜 砖讛讬讜 讙"讻 诇讘讜砖讬谉 转讻诇转 讜讗讜转谉 讗讬谉 诇讛诐 讞诇拽 诇注讜讛"讘 讜讚砖拽诇 诪讬讚讬 诪讬谞讬讬讛讜 诇讗 诪住转讙讬 诇讬讛 讻讜' 讜讛讜讗 诪讟注诐 砖讘讛谉 谞转拽讬讬诐 讗砖专 谞砖讘注转讬 讜讙讜' 讚讛讬讬谞讜 诇驻讬 驻砖讜讟讜 砖诇讗 讬讘讜讗讜 诇讗"讬 砖注诇讬讛诐 诇讗 谞转讞专讟 注诇 砖讘讜注转谉 讜讘讙讚讬讛谉 讻讙讜驻谉 砖讛专讬 讘讙讚讬讛谉 谞转讙讚诇讜 讘诪讚讘专 讻讞讜诪讟 讛讝讛 砖讛讘讙讚 讻讙讜驻讜 讜讗诪专 诇诪讗讬 讛诇讻转讗 砖讛诐 诇讗 讛讘讬谞讜 讚注转 专讘讘"讞 讜讗诪专讜 讗讬 诇诪诪谞讬 讞讜讟讬谉 讚讜讚讗讬 拽专讞 诇讗 讛讬讛 驻讜讟专 讟诇讬转讜 专拽 诪转讻诇转 讚诪诇讘谉 讜讚讗讬 诇讗 讛讬讛 驻讜讟专讜 诪砖讜诐 讚讛讬讛 讛讟诇讬转 讻讜诇讛 转讻诇转 讜讗"讻 讘讛讛讜讗 讞讚 拽专谞讗 砖诇 讘讙讚 转讻诇转 砖诇 拽专讞 诇驻讬 讚注转讜 砖讛讬讛 讘讜 诇讘谉 讛"诇 诇诪诪谞讬 讛讞讜讟讬谉 讗诐 讙' 砖诇 诇讘谉 讻讘"讛 讗讜 讚' 诇讘谉 讻讘"砖 诇驻讬专讜砖 讛转讜住' 砖诐:


讜讗诪专 转讗 讗讞讜讬 诇讱 讟讜专讗 讚住讬谞讬 讞讝讗讬 讚讛讚专讗 诇讛讜 注拽专讘讗 讻讜' 讛讜讗 讛专诪讝 讛转讜专讛 讛谞转谞讛 诇谞讜 讘讛专 住讬谞讬 讗讬谉 诇讛讜住讬祝 讜讗讬谉 诇讙专讜注 注诇讬讛 讜注"讻 讗诪专 讛讚专讗 诇讬讛 注拽专讘讗 砖讛谉 讚讘专讬 讞讻诪讬诐 砖注讜砖讬谉 诪砖诪专转 诇转讜专讛 砖注拽讬爪转谉 注拽讬爪转 注拽专讘 讜拽讬讬诪讬 讘砖诪讬专转谉 讻讬 讞诪专讬 讞讜讜专转讗 讻诪"砖 讘注讬专讜讘讬谉 专讜讻讘讬 讗转讜谞讜转 爪讞讜专讜转 讗诇讜 转"讞 砖讛讜诇讻讬谉 诪注讬专 诇注讬专 讜注讜砖讬谉 讗讜转谉 讻爪讛专讬诐 讚讛讬讬谞讜 砖诪注诪讬讚讬谉 讗讜转诐 注诇 讘讜专讬讛 讜讛讬讗 砖诪讬专转 讛转讜专讛 讜讗诪专 砖诪注转讬 讘"拽 砖讗讜诪专转 讗讜讬 讻讬 谞砖讘注转讬 讻讜' 讛讬讗 讛砖讘讜注讛 讘注爪诪讛 讚拽讬讬诪讬谞谉 讘讛 讛讻讗 讘讚讜专 讛诪讚讘专 砖诇讗 讬讛讬讛 诇讛诐 讞诇拽 诇注讜讛"讘 砖讗诪专 讗砖专 谞砖讘注转讬 讘讗驻讬 讚讛讬讬谞讜 讘讻注住 讜讞讝专谞讬 讘讬 讚讛讬讬谞讜 讞专讟讛 讜诪讬 诪讬驻专 诇讬 讚讗祝 讛诪转讞专讟 爪专讬讱 讛转专讛 讜讗讬谉 讻讗谉 诪拽讜诐 诇拽讜砖讬转 讛转讜住' 诇驻讬 讝讛:


讜讗诪专 讗讞讜讬 诇讱 讘诇讜注讬 讚拽专讞 讻讜'. 讘驻' 讞诇拽 诪讬讬转讬 诇讛 讗讘谞讬 拽专讞 诇讗 诪转讜 讚诪拽讜诐 谞转讘爪专 诇讛诐 讘讙讬讛谞诐 讜讬砖讘讜 砖诐 讜讗诪专讜 砖讬专讛 讜讗"诇 讗讞讜讬 诇讱 讗讜转谉 讚讘诪讛 谞爪讜诇讜 讜讛专讗讛 诇讜 转专讬 讘讝注讬 讻讜' 讘拽讜注 谞讗诪专 注诇 讚讘专 注讘讬专讛 讻诪讜 讘拽注讛 诪爪讗 讜讙讚专 讻讜' 讚讛讬讬谞讜 讘' 注讘讬专讜转 讚讛讬讬谞讜 砖谞转拽谞讗讜 讘讻讘讜讚 诪砖讛 讜讗讛专谉 讜诇讗 讘诪注砖讬讛诐 讛讟讜讘讬诐 讻诪"砖 讜讬拽谞讗讜 诇诪砖讛 讘诪讞谞讛 诇讗讛专谉 拽讚讜砖 讛' 诇驻讬 砖诪砖讛 讛讬讛 讗讛诇讜 砖诇 转讜专讛 诪讞讜抓 诇诪讞谞讛 讻诪驻讜专砖 讘驻专砖转 讻讬 转砖讗 讜砖诐 讛讬讛 转诪讬讚 讜讗讛专谉 讛讬讛 讚专 讘转讜讱 讛诪讞谞讛 讜专讚祝 砖诇讜诐 讘讬谉 讗讬砖 诇专注讛讜 讜讘讬谉 讗讬砖 诇讗砖转讜 讜讗诪专 注诇 注讚转 拽专讞 诇讗 拽谞讗讜 诇诪砖讛 讘诇诪讜讚 转讜专转讜 砖诪讞讜抓 诇诪讞谞讛 讗讘诇 拽谞讗讜讛讜 讘诪注诇转 讻讘讜讚讜 讻砖讘讗 诇诪讞谞讛 砖讛讬讛 讞砖讜讘 诇讻讜诇诐 讜讘讛讬驻讱 讘讗讛专谉 诇讗 拽谞讗讜讛讜 注诇 讛讟讜讘 砖注砖讛 讘诪讞谞讛 讬砖专讗诇 注砖讜转 砖诇讜诐 讗讘诇 拽谞讗讜讛讜 注诇 讻讘讜讚 砖诪讞讜抓 诇诪讞谞讛 讬砖专讗诇 砖讛讬讛 拽讚讜砖 讛' 讘诪讞谞讛 砖讻讬谞讛 诇注讘讜讚 注讘讜讚转 讛' 砖注"讻 讞诇拽讜 注诇 讛讻讛讜谞讛: 讜讗诪专 砖注"讬 讝讛 拽讗 诪驻讬拽 拽讜讟专讗 砖注诇讛 讞专讜谉 讗祝 讛' 讘讛诐 讗讘诇 讛诐 砖拽诇讬 讙讘讘讗 讜诪砖讬讬讛 讻讜' 讛讜讗 讛专诪讝 砖注"讬 讛转讜专讛 砖谞诪砖诇讛 诇诪讬诐 讜砖讛专讛专讜 转砖讜讘讛 讘诇讘诐 砖谞讗诪专 砖驻讻讬 讻诪讬诐 诇讘讱 讜讙讜' 诇讗 砖诇讟 讘讛谉 讗砖 砖诇 讙讬讛谞诐 讻诪讜 砖诇讗 砖诇讟 讛讗砖 讘讙讘讘讗 讛砖专讜讬讛 讘诪讬诐 讜注讜诪讚 诇诪注诇讛 讘专讜诪讞 讻谉 谞砖讗专讜 讛诐 砖诐 讻转讜专谉 讜讻谞住 讘诪拽讜诐 讙讘讜讛 讜诇讗 砖诇讟 讘讛谉 讗砖 砖诇 讙讬讛谞诐 专拽 砖讛讬讜 讗讞专讜讻讬 讻诪"砖 讘讬讛讜砖注 讘谉 讬讛讜爪讚拽 讻"讙 讜讗诪专 砖砖诪注 诪讻转 讚转谉 讜讗讘讬专诐 砖谞砖转讬讬专讜 砖诐 讞讬讬诐 砖讗诪专讜 诪砖讛 砖谞转拽谞讗讜 讘讜 讘讻讘讜讚讜 讗诪转 讛讜讗 砖专讗讜讬 诇讻讘讜讚 讛讝讛 讜讘转讜专转讜 砖诇讗 谞转拽谞讗讜 讘讜 讛讜讗 讗诪转 讻讜' 讜讗诪专 砖讻谉 讛讜讗 讘讻诇 专"讞 讗驻砖专 诇驻讬 砖讛诐 讗诪专讜 讻讬 讻诇 讛注讚讛 讻讜诇诐 拽讚讜砖讬诐 专爪讜谞诐 砖专讗讜讬 诪讻诇 讬"讘 砖讘讟讬诐 诪讻"讗 诇讛讬讜转 讻"讙 讘讞讜讚砖 讗' 砖讬讛讬讛 诪拽专讬讘 讻诇 讗' 讘讞讚砖讜 讻注讬谉 讛谞爪讬讘讬诐 讘讬诪讬 砖诇诪讛 讜讚注转诐 诇讻讛讜谞讛 诇讬"讘 砖讘讟讬诐 讻谞讙讚 讬"讘 诪讝诇讜转 讗讘诇 讛砖"讬 讘"讛 讘讞专 诇讜 讻讛谉 讗' 讻讬 讛讜讗 讗讞讚 讗诪讬转讬:


讗讞讜讬 诇讱 讛讬讻讬 讚谞砖拽讬 讗专注讗 讻讜'. 讛讻讜谞讛 讘讜 注"讚 讛讻转讜讘 讞住讚 讜讗诪转 谞驻讙砖讜 爪讚拽 讜砖诇讜诐 谞砖拽讜 讜讻砖讬讟转 专"讬 专讘讜 砖讗诪专 讘住讜祝 诪住讻转 砖讘转 讚讗讬谉 诪讝诇 诇讬砖专讗诇 讜讻转讘讜 讛转讜住' 砖诐 讜讛讗 讚讗诪专 专讘讗 讘诪讜"拽 讘谞讬 讞讬讬 讜诪讝讜谞讬 诇讗讜 讘讝讻讜转讗 转诇讬讗 诪诇转讗 讗诇讗 讘诪讝诇讗 诪"诪 注"讬 讝讻讜转 讙讚讜诇 诪砖转谞讛 讻讜' 注"砖 讜讻讚讗诪专讬谞谉 驻专拽 诪讬 砖讛讞砖讬讱 讙讘讬 讗讘专讛诐 诪讗讬 讚注转讱 讚拽讗讬 爪讚拽 讘诪注专讘 诪讜拽诪讬谞谉 诇讬讛 讘诪讝专讞 讚讻转讬讘 诪讬 讛注讬专 诪诪讝专讞 爪讚拽 砖砖讬谞讛 讛拽讘"讛 诪讝诇讜 注"讬 诪注砖讬诐 讟讜讘讬诐 砖诇讜 讻驻专砖"讬 砖诐 讜注讬讬谉 讘注讬拽专讬诐 诪"讚 驻"讚 讜注"讝 讗诪专 拽专讗 讞住讚 讛讘讗 诇讗讚诐 诪谉 讛砖诪讬诐 讜讗诪转 砖注讜砖讛 讗讚诐 讘讗专抓 谞驻讙砖讜 讜爪讚拽 砖讛讜讗 诪讝诇 爪讚拽 讘砖诪讬诐 讜砖诇讜诐 砖注讜砖讛 讗讚诐 讘讗专抓 谞砖拽讜 砖谞转讞讘专讜 讜谞讚讘拽讜 注"讬 诪"讟 讜驻讬' 讛讚讘专 讗诪转 诪讗专抓 讜讙讜' 注"讬 砖讗诪转 诪讗专抓 转爪诪讞 讜爪讚拽 诪砖诪讬诐 谞砖拽祝 诇讟讜讘 讚讛讬讬谞讜 诪讝诇 讛讟讜讘 讙诐 讛' 讬转谉 讛讟讜讘 讗祝 砖讛诪讝诇 讗讬谞讜 诪讜专讛 讻谉 注"讬 讛讝讻讜转 讛诪讝诇 诪砖转谞讛 讜讗专抓 转转谉 讬讘讜诇讛 讛诐 讛诪讝讜谞讜转 砖转诇讜讬诐 讘诪讝诇 讜注"讝 讗诪专 讗讞讜讬 诇讱 讛讬讻讬 讚谞砖拽讬 讗专注讗 讜专拽讬注讗 讗讛讚讚讬 讚讛讬讬谞讜 讻诪"砖 砖注"讬 讝讻讜转 砖讘讗专抓 讬谞砖拽 讛专拽讬注 诇诪讝诇 砖讘讜 砖讬砖转谞讛 注"讬 诪"讟 讜转驻诇讛 讚专讞诪讬 讻诪"砖 讜讗诪专 专讘讘"讞 讙诐 讗谞讬 砖讛讬讛 讚专讻讬 诇讬诇讱 诇诪专讞讜拽 讘诪讚讘专讜转 讜讬诪讬诐 诇讛砖讬讙 诪讝讜谞讜转讬 讜讗诪专转讬 砖诇讗 讗注砖讛 注讜讚 讻谉 讜砖拽诇转讬 诇住诇转讗讬 砖讛讜讗 专诪讝 诇诪讝讜谞讜转 讘讻"诪 讜讗谞讞转讬讛 讙"讻 讘讻讜讜转讗 讚专拽讬注 讚讛讬讬谞讜 讘讞诇讜谉 讛专拽讬注 砖诪砖诐 讬讘讜讗讜 诪讝讜谞讬 讘专讬讜讞 注"讬 讛转驻诇讛 砖讗驻砖专 砖讬砖转谞讛 诪讝诇讬 诇讟讜讘 讗讚诪爪诇讬谞讗 砖注砖讬转讬 讻谉 讜诇讗 讗砖讻讞转讬讜 诇诪讝讜谞讜转讬 讘专讬讜讞 讗诪讬谞讗 诇讬讛 讗讬讻讗 讙谞讘讬 讛讻讗 砖讙谞讘讜 诪讛 砖谞转谞讜 诇讬 诪谉 讛砖诪讬诐 讗讜 砖专诪讝 砖讙谞讘讜 讜讟专驻讜 诇转驻诇转讬 砖诇讗 注诇转讛 诇砖诪讬诐 砖讛专讬 诇讗 谞注砖转讛 讘拽砖转讬 讜讗"诇 讛讗讬 讙诇讙诇讗 讚专拽讬注 讛讜讗 讚诪讝诇 讛专拽讬注 讛讜讗 诪注讻讘 注讚 讚讛讚专 诪诪注专讘 诇诪讝专讞 砖讬砖转谞讛 诇讟讜讘讛 讻诪讜 讘讗讘专讛诐 讜注讚讬讬谉 诇讗 讛讙讬注 讝诪谉 讛砖讬谞讜讬 谞讟专 注讚 诇诪讞专 注讚 砖讬砖转谞讛 讘专讬讘讜讬 讝讻讬讜转 讜转驻诇讛 讜诪砖讻讞转 诇讛 砖讬砖转谞讛 诪讝诇讱 诇讟讜讘 讜拽"诇:


讞讝讬谞谉 讛讛讜讗 讻讜讜专讗 讚讗驻讬拽 专讬砖讬讛 讻讜'. 谞讗诪专 注诇 诪讝诇 讗讚专 讚讗驻讬拽 专讬砖讬讛 诪诪讬讗 砖讛讜讗 住讜祝 讬诪讬 讛讙砖诪讬诐 讗讘诇 讚诪讬讬谉 注讬谞讬讛 讻转专讬 住讬讛专讬 讻诪讜 砖讟讘注 讛诇讘谞讛 诇讛讜住讬祝 诪讬诐 讻谉 讘讗讚专 谞转讜住驻讜 诪讬诐 诪讛驻砖专转 砖诇讙讬诐 讻讚讗诪专讬谞谉 讘讗讘讜讛 讚砖诪讜讗诇 讚注讘讬讚 诇讘谞转讬讛 诪拽讜讜讗讜转 讘讬讜诪讬 谞讬住谉 诪讟注诐 讝讛 讜讝"砖 砖谞驻讜抓 讘讜 诪讬讗 讻讜' 讻讬 讘讞讚砖 讜诪讝诇 讟讘转 讜砖讘讟 讗砖专 诇驻谞讬讜 谞拽专砖讜 讛诪讬诐 讻拽专讞 讜诇讗 谞驻讜抓 讛诪讬诐 讜讞讝讬谞谉 讛讛讜讗 讻讜讜专讗 讚讗驻讬拽 讻讜' 讜讗讬转 诇讬讛 拽专谞讬 讻讜' 讙"讝 讘讚专讱 砖讻转讘谞讜 诇注讬诇 注诇 诪讝诇 讗讚专 砖讛讜讗 讘住讜祝 讬诪讬 讙砖诪讬诐 讜讗讬转 诇讬讛 拽专谞讬 讻讜' 注"砖 诪注砖讬讜 讻讬 讘讛诐 注诪讬诐 讬谞讙讞 讘讬诪讬 讛诪谉 讜讞拽讜拽 注诇讬讛 讗谞讗 讘专讬讛 拽诇讛 砖讘讬诐 注"砖 砖讛讜讗 住讜祝 讬"讘 诪讝诇讜转 讻讜诇诐 讜讛讜讬谞谉 讙' 诪讗讜转 驻专住讬 注"砖 诪讛诇讱 讻诇 诪讝诇 砖诇砖讬诐 讬讜诐 砖讛讜讗 诪讛诇讱 讙' 诪讗讜转 驻专住讬 讻砖讬注讜专 诪讛诇讱 讗讚诐 讘讻诇 讬讜诐 讬' 驻专住讗讜转 讜讗讝诇讬谞讗 诇驻讜诪讬讛 讻讜' 砖讝谞讘 诪讝诇 讝讛 讛讜诇讱 诇驻讜诪讬讛 讻讜' 专"诇 诇驻讜诪讬讛 讚专讗砖 讛诪讝诇讜转 讚讛讬讬谞讜 诪讝诇 讟诇讛 讜注"砖 砖讚讬诪讛 诪讝诇 讗讚专 诇讚讙 拽讟谉 砖讛讜讗 住讜祝 讛诪讝诇讜转 讚讬诪讛 专讗砖 讛诪讝诇讜转 诇讚讙 讙讚讜诇 砖讛讜讗 诇讜讬转谉 讜砖谞讬讛诐 诪讝诇讜转 砖诇 讛讙讗讜诇讛 讙诐 讚讬诪讛 讻谉 注"砖 砖住讜祝 诪讝诇 讚讙讬诐 讛讜讗 诪讜住讬祝 诪讬诐 讘注讜诇诐 讻诪"砖 诇注讬诇 讜讗诪专 砖诪讜住讬祝 讻"讻 注讚 砖讛讜讗 讚讬 诇驻讜诪讬讛 讚诇讜讬转谉 讻讬 讙诐 讘谞讬住谉 砖诪转讞讬诇讬谉 讬诪讬 讛讞诪讛 谞转讜住驻讜 讘讜 讛诪讬诐 讻讚诇注讬诇 讘讛讛讜讗 讚讗讘讜讛 讚砖诪讜讗诇 讜讚讜"拽:


讞讝讬谞谉 讛讛讬讗 拽专讟诇讬转讗 讻讜'. 讻讚诪住讬拽 砖讝讗转 讛拽专讟诇讬转讗 讛讬讛 砖讻专 讟讜讘 讛讙谞讜讝 诇爪讚拽转 讝讜 诇注转讬讚 诇讘讗 诇讗砖转 专讘讬 讞谞讬谞讗 讘谉 讚讜住讗 诇讬转谉 讘讜 转讻诇转 讜注"讻 讛讜讛 砖讚讬讗 讜讙谞讜讝 讘讬诐 注"驻 讛讻讜谞讛 讚驻专拽 讙"讛 转讻诇转 讚讜诪讛 诇讬诐 讜讬诐 讻讜' 讜讝讻专 砖讛讬讗 讝讻转讛 诇砖讻专 砖诇 注讜讛"讘 讻讝讛 注"驻 诪"砖 讘转注谞讬转 砖诇讗 专爪转讛 诇讬讛谞讜转 诪砖讻专 砖诇 注讜讛"讘 讘讛讱 注讜讘讚讗 讚讬讛讘讬 诇讬讛 诇专"讞 讘谉 讚讜住讗 讞讚 讻专注讗 诪驻转讜专讗 讚讚讛讘讗 讜讗"诇 讻"注 讗驻转讜专讗 讚诪砖诇诐 讜讗谞谉 讗驻转讜专讗 讚诪讞住专 讘注讬 专讞诪讬 讜砖拽诇讜讛讜 讜讛讜讗 注谞讬谉 砖讗诪专 讚讘注讬 讚谞讬砖诪讟讬讛 诇讗讟诪讗 诇专诪讜讝 诇讛诐 砖讝讻转讛 诇讝讛 注诇 砖诇讗 专爪转讛 讘注讜讛"讝 诪砖讻专 注讜讛"讘 诇讛讬讜转 讞住专 砖诐 砖诇讞谉 砖诇讛诐 专讙诇 讗' 讗讘诇 讛诐 诇讗 讛讘讬谞讜 讘专诪讝 讝讛 讜砖讚讗 讝讬拽讗 讻讜' 注讚 讚谞驻拽 讘"拽 讜讛讜讚讬注 诇讛诐 讚讘专 讝讛 诪驻讜专砖 讜讗诪专 讚注转讬讚讛 讚砖讚讬讗 转讻诇转 讻讜' 讛讜讗 讛诪讻讜谉 诇爪讚讬拽讬诐 诇注转讬讚 诇讘讗 砖讬讙讬注 讛砖讙转诐 注讚 讻住讗 讛讻讘讜讚 讻诪"砖 转讻诇转 讚讜诪讛 诇讬诐 讻诪驻讜专砖 驻专拽 讻讬住讜讬 讛讚诐 注"砖:





讞讻诪转 砖诇诪讛

专"砖 讘讚"讛 讻诇 讗讘讗 讞诪专讗 专讘讛 讘专 讞谞讛 讛讬讬谞讜 专讘讬 讗讘讗 讻讜' 讜谞"讘 注讬讬谉 诇拽诪谉 讘住谞讛讚专讬谉 (讘讘讗 讘转专讗 讚祝 讛') 讘转讜住' 讚诪砖诪注 讚讗讘讗 讞诪专讗 讛讜讗 讚拽讗讬 注诇 专讘讛 讘专 讞谞讛 讜讘专 讘专 讞谞讛 讻讜' 拽讗讬 讗专讘讛 讘专 讘专 讞谞讛 砖讛讜讗 拽讗讬 讗讘谉 讘谞讜 砖诇 讞谞讛 注"砖 讜讚讜"拽:


讚"讛 讘讬 谞砖讘注转讬 爪"诇 砖谞砖讘注转讬 讻讜':


讘讚"讛 讛讬讻讗 讚谞砖拽讬 讻讜' 砖谞讜砖拽讬谉 讬讞讚 讝讛 诇讝讛 讻讜' 谞"讘 讜诇讗 讗讜讻诇 诇讬讚注 讗讬讱 讛讙讬注 注诇 讗讜转讜 诪拽讜诐 讙讘讜讛 砖讛讬讛 拽专讜讘 诇砖诪讬诐 讛讗 诪讛诇讱 讞诪砖 诪讗讜转 砖谞讛 讛讜讗 讜讙诐 讗讬讱 诇讗 谞砖专祝 诪讛讘诇讗 讻讜' 讜爪"注:


转讜住' 讘讚"讛 驻住拽讬 讞讚讗 讻讜' 讛转讞讬 讞讬讜转 诪转讘讬讬砖讜转 讻讜' 谞"讘 驻讬专讜砖 谞砖讬诐 砖讛讬讜 谞讚讜转 讜诪转讜转 讗讜转谉 讘讙讚讬诐 砖讛讬讜 注诇讬讛 住诪讜讱 诇诪讬转讛 砖讛讜讻专讞讜 诇讟讘讬诇讛 诪讞诪转 谞讚讛 讜讛讬讜 谞讚讜转 讛讞讬讜转 诪转讘讬讬砖讜转 砖谞砖转谞讜 讗驻讬诇讜 讘诪讬转转谉 注"讻 讛转拽讬谞讜 诇讟讘讜诇 讻诇 讛讻诇讬诐 砖诇 讛讗砖讛 住诪讜讱 诇诪讬转讛 讗驻讬诇讜 诇讗 讛讬转讛 谞讚讛 讜拽"诇:





专砖"砖

讙诪专讗 讞讝讗讬 讚讛讚专谉 诇讬讛 注拽专讘讬 讜拽讬讬诪讬谉 讻讜'. 讻"讛 讘注"讬:



砖诐 讜讛讜讛 诇讬讛 拽专谞讬 讜讞拽讬拽 注诇讬讬讛讜 讻讜'. 讻"讛 砖诐:



专"砖 讚"讛 讞讜诇讬讜转. 讬"讙 讞讜讟讬谉 讻讜' 讘诪住' 诪谞讞讜转. 讛讜讗 讘讚祝 诇"讟:



专"砖 讚"讛 砖诪注讬转 讚拽讗诪专讬. 砖讛专讬 讬专讚讜 讞讬讬诐 砖讗讜诇讛. 讻讜讜谞转 讛拽专讗 讛讜讗 讚谞讘诇注讜 讘注讜讚诐 讞讬讬诐 讗讘诇 讗讞"讻 讜讚讗讬 讚诪转讜 讻讬 讗讬讱 讬讞讬讜 讘诇讗 讗讜讬专 讜讘诇讗 诪讝讜谞讜转 讜讗讬讱 讗驻砖专 砖讬讞讬讜 注讚 讛谞讛. 讜讻谉 诪讚讻转讬讘 讜讘谞讬 拽专讞 诇讗 诪转讜 诪砖诪注 讚讝讜诇转诐 讻讜诇诐 诪转讜:



转讚"讛 驻住拽讬. 讜讛讛讬讗 讚诇拽诪谉 讬爪转讛 讘"拽 讻讜' 讗转讬讗 谞诪讬 讻砖诪讜讗诇. 讜专"诇 讜讚诇讗 讻专讬讜"讞. 讜拽砖讛 讚讛专讬 讛讜讗 讙讜驻讬讛 住驻专 讛讛讬讗 注讜讘讚讗. 讜专讗讬转讬 讘注"讬 讛讙讬' 砖诐 专' 讬讜谞转谉:





讛讙讛讜转 讬注讘"抓

讗讘注讬 诇讱 诇诪诪谞讬 讞讜讟讬谉 讻讜'. 谞状讘 讜讗讬讛讜 讚诇讗 诪谞讬 诇讛讜. 讗驻砖专 砖诇讗 讛讬讛 诇讜 讗讝 砖讛讜转 砖诇讗 讛讬转讛 讛砖讬讬专讗 诪诪转谞转 诇讜 注讜讚 讗讞专 砖讻讘专 砖讛讜 讻诇 爪专讻诐 讜讘拽砖讜 诇讬诇讱 讛讬讛 谞讞讜抓 诇讛讞讝讬专诐 砖诇讗 讬转注讻讘 讘诪讚讘专 诇讘讚讜. 讜专讘谞谉 讚拽驻讚讬 注诇讬讛 诪砖讜诐 讚讛"诇 诇专讗讜转 讛谞讜诇讚 讜诇诪诪谞讬谞讛讜 诪注讬拽专讗 诪拽诪讬 讚驻住拽讛. 诇讛讻讬 诇讗 诪讛讚专 诇讛讜 诪讬讚讬 讘讛讗:


砖诐 "砖拽诇" 讙讘讘讗 [讻谉 转讬拽讜谉 讘驻谞讬诐 讜讻状讛 讘专砖讘"诐]. 谞"讘 讗讜诇讬 砖拽诇讬 爪"诇 讜专讘讘"讞 讛讜讗 讚注讘讚 讛讻讬 讜讟讬讬注讗 注讬讬诇讬讛 诇讛转诐:





讘谉 讬讛讜讬讚注

讗指诪职专讜旨 诇执讬: 讻旨指诇 讗址讘旨指讗, 讞址诪职专指讗, 讜职讻指诇 讘旨址专 讘旨址专 讞址谞旨指讛, 住执讬讻职住指讗. 注讬讬谉 驻讬专讜砖 专砖讘"诐 讝"诇 讜讛讚讘专 讬驻诇讗 讗讬讱 讘讝讜 讗讜转讜 讻诇 讻讱 讜注讜讚 讜讛诇讗 讻诪讛 转谞讗讬诐 讜讗诪讜专讗讬诐 谞拽专讗讜 讘砖诐 讗讘讗 讚讙讚讜诇 讛讞讘专讬诐 砖讛讬讛 诇专砖讘"讬 讛讬讛 砖诪讜 专讘讬 讗讘讗 讜讻谉 讗讘讜讛 讚砖诪讜讗诇 讜讻谉 专讘 讘谉 讗讞讜转讜 砖诇 专讘讬 讞讬讬讗 讜讻谉 讻诪讛 讗诪讜专讗讬诐 讘转诇诪讜讚 谞拽专讗讜 讘砖诐 讗址讘旨指讗 讜讗讬讱 讬讞诇讬讟讜 讘驻讬讛诐 诇讜诪专 '讻旨指诇 讗址讘旨指讗 讞址诪职专指讗'? 讜注讜讚 讛讗 讚讗诪专讜 '讻旨指诇 讘旨址专 讘旨址专 住执讬讻职住指讗' 诪谞讗 诇讬讛 讛讗讬 讜讛讬讻谉 谞诪爪讗 '讻旨指诇 讘旨址专 讘旨址专 住执讬讻职住指讗' 讜诪讛 讟注诐 讬砖 讘讝讛 砖讬讛讬讛 讛砖讜讟讛 谞拽专讗 '讘旨址专 讘旨址专'?
讜谞专讗讛 诇讬 讗讬谉 讻讜谞转诐 注诇讬讜 讗诇讗 讛讬注专 谞拽专讗 讘诇砖讜谉 转诇诪讜讚 讗址讘旨指讗 讘讻诪讛 讚讜讻转讬 讜讗诪专讜 讻旨指诇 讗址讘旨指讗 专爪讜谞讜 诇讜诪专 讬注专 谞诪爪讗 砖诐 讞址诪职专指讗 诇专注讜转 讘讜 讜专爪讜 诇拽谞转专讜 讘讝讛 砖讛讬讗 讛讬讛 讚专讻讜 诇讛转讘讜讚讚 讘讬注专讬诐 讜诪讚讘专讜转 砖专讗讜讬 砖讬转讞讻诐 讘讛转讘讜讚讚讜转 砖注讜砖讛 砖诐 讜讗讬讱 砖讙讙 砖讙讬讗讛 讙讚讜诇讛 砖诇讗 讛讞讻讬诐 诇讘专专 讛注谞讬谉 注诇 讬讚讬 砖讬诪谞讛 讛讞讜讟讬谉.
讙诐 诪爪讬谞讜 讘注专讜讱 讘注专讱 '讘专讘专讬讗' 砖讛讘讬讗 诇砖讜谉 讛讙诪专讗 讚讬讘诪讜转 (讬讘诪讜转 住讙:) 注诇 驻住讜拽 讘职旨讙讜止讬 谞指讘指诇 讗址讻职注执讬住值诐 (讚讘专讬诐 诇讘, 讻讗) 讗诇讜 讘谞讬 讘专讘专讬讗 讜讘谞讬 诪专讟讬讬讗 砖讛讜诇讻讬谉 注专讜诪讬谉 讘砖讜拽. 讙诐 讛讘讬讗 砖诐 讚讘专讬 讛诪讚专砖 讻执旨讬 讗执诐 砖指讈诪止专 转执旨砖职讈诪职专讜旨谉 (讚讘专讬诐 讬讗, 讻讘) 讻诇 讝诪谉 砖讛拽诪讬注 讛讝讛 讘讬讚讱 讛讘专讘专讬谉 专讜讗讬谉 讗讜转讜 讜讘讜专讞讬谉. 讙诐 讻转讘 砖诐 '诪值注址诐 诇止注值讝' (转讛讬诇讬诐 拽讬讚, 讗) 转专讙诐 讛转专讙讜诐 讗诇讜 讘谞讬 讘专讘专讬讗 注讬讬谉 砖诐.
讜诇讻谉 讻讬讜谉 砖谞拽专讗 '讘旨址专 讘旨址专' 专爪讜 诇拽谞转专讜 讘讻讱 砖讗诪专 诇讜 '讻旨指诇 讘旨址专 讘旨址专 住执讬讻职住指讗' 砖讛讜诇讻讬谉 注专讜诪讬谉 讘砖讜拽. 讜注讜讚 讬砖 诇讜诪专 讘专 诇砖讜谉 讝讛 讛讜讬 专讘讜讬 讜讞砖讬讘讜转 讗讱 讗讬谉 专讘讜讬 讗讞专 专讘讜讬 讗诇讗 诇诪注讟 讜诇讻谉 讗诪专 诇讜 '讻旨指诇 讘旨址专 讘旨址专 住执讬讻职住指讗'.
讜讚注 讻讬 讘讜讚讗讬 讛讬讜转专 谞专讗讛 诇讜诪专 讙诐 讛讗讬 讚讗诪专 专讘讛 讘专 讘专 讞谞讛 讚讗诪专 诇讬讛 讛讛讜讗 讟讬讬注讗 转旨指讗 讜职讗址讞职讜执讬 诇指讱职 诪值转值讬 诪执讚职讘旨指专 讛讬讛 讘诪专讗讛 讛讞诇讜诐 讜讙诐 诪讛 砖讗诪专 讻旨执讬 讗植转指讗执讬 诇职拽址诪址讬职讛讜旨 讚旨职专址讘旨指谞指谉, 讗指诪职专讜旨 诇执讬 讻旨指诇 讗址讘旨指讗 讞址诪职专指讗, 讜职讻指诇 讘旨址专 讘旨址专 住执讬讻职住指讗, 讙诐 讝讛 讛讬讛 讘诪专讗讛 讛讞诇讜诐 砖专讗讛 讚讗转讗 拽诪讬讛 专讘谞谉 讜讗诪专讜 诇讬 讛讻讬 讜讛讻讬 讜讝讛 讘专讜专 讜讙诐 诇驻讬 讝讛 讛讘讬讗讜专 砖讘讗专转讬 讘住"讚 讘诪砖诪注讜转 讗讘讗 讜讘专 讘专 讻谉 讛讜讗 讜讬讘讗 谞讻讜谉 注诇 讚讘专讬 讛讞诇讜诐.
讜诪讛 砖专讗讛 讗讜转诐 讘讞诇讜诐 讚旨职讚指诪讜旨 讻旨职诪址讗谉 讚旨职诪执讬讘职住职诪值讬, 谞专讗讛 诪驻谞讬 砖讛诐 注诪讚讜 注诇 讛专 住讬谞讬 诇拽讘诇 讛转讜专讛 砖谞诪砖诇讛 诇讬讬谉 砖注诇讬讛诐 谞讗诪专 讛直讘执讬讗址谞执讬 讗侄诇 讘值旨讬转 讛址讬指旨讬执谉 讜职讚执讙职诇讜止 注指诇址讬 讗址讛植讘指讛 (砖讬专 讛砖讬专讬诐 讘, 讚) 讜诇讻谉 谞讚诪讜 讗诇讬讜 讘讞诇讜诐 讻诪讗谉 讚诪讬讘住诪讬.
讜注讜讚 谞专讗讛 诇讬 讘住"讚 诪讛 砖讗诪专 讻旨指诇 讗址讘旨指讗 讞址诪职专指讗 驻讬专讜砖 讗讬谞讜 讞讻诐 讘讞讻诪转 讛注讬讜谉 讜讛住讘专讛 讗诇讗 专拽 讞讻诐 讘讙专住讛 讚讚诪讬 诇讞诪讜专 砖谞讜砖讗 讛诪砖讜讬 注诇讬讜 讜讻诪讜 砖讗诪专讜 注诇 驻住讜拽 讬执砖指旨讉砖讻指专 讞植诪止专 讙指旨专侄诐 (讘专讗砖讬转 诪讟, 讬讚) 讜诇讻谉 诇讗 讛讬讛 诇讜 讞专讬驻讜转 诇诪诪谞讬 讞讜讟讬谉 讜讞诇讬讜转.
讜讗讜诪专诐 住执讬讻职住指讗 讗讬谞讜 专爪讜谞讜 诇讜诪专 砖讜讟讛 讻诪讜 砖驻讬专砖 专砖讘"诐 讝"诇 讗诇讗 '住讻住讗' 诇砖讜谉 住讻住讜讱 专爪讜谞讜 诇讜诪专 讘诇讘讜诇 砖注砖讬转 讚讘专 砖谞专讗讛 砖讛讬讬转 诪讘讜诇讘诇 诪讗讚 砖讛讞讝专转 讗转 讛讻谞祝 讜诇讗 注诇讛 注诇 诇讘讱 诇诪谞讜转 讞诇讬讜转. 讜谞专讗讛 诇讬 讘讜讚讗讬 诇讗 谞注诇诐 诪诪谞讜 讚讘专 讝讛 讜注砖讛 讻谉 砖诪谞讛 讞讜诇讬讜转 讗讱 讗讜转讜 爪讚讬拽 砖讞转讱 诪诪谞讜 讛讻谞祝 讻注住 注诇讬讜 讜讗祝 注诇 驻讬 砖讛讞讝讬专 诇讜 讛讻谞祝 注诐 讻诇 讝讛 讻讬讜谉 讚讞转讻讜 诪诪谞讜 讙讝专 注诇讬讜 砖讬砖讻讞 讛诪谞讬谉 砖诪谞讛 讜诇讗 讬讝讻讜专 讗讬讱 讛讬讛 讻讚讬 砖诇讗 讬讛讬讛 诇讜 转讜注诇转 诪讝讛 讜讛讜讗 诪专讜讘 注谞讜转谞讜转讜 诇讗 讗诪专 诇专讘谞谉 讻讘专 诪谞讬转讬 讗讱 砖讻讞转讬.
讜讚注 讻讬 讛讙专住讛 讛谞讻讜谞讛 讛讬讗 诪讛 砖讗诪专 讘转诇诪讜讚 砖讛讘讬讗 讘住驻专 讚拽讚讜拽讬 住讜驻专讬诐 讚讙专讬住 讛讻讬 '讗讬讘注讬 诇讱 诇诪讬诪谞讬 讞讜讟讬 讜讞诇讬讜转 讜转讬转讬 讜转讬诪讗 诇谉'.



讜职专址讘旨指谞指谉? 讗执诐 讻旨值谉, '讗讜止讬 诇执讬' 诇指诪旨指讛. 拽砖讗 专讘讛 讘专 讘专 讞谞讛 诪讗讬 住诇拽讗 讚注转讬讛 诇驻专砖 注诇 诪讛 讗诪专讛 '讗讜止讬'? 讜谞专讗讛 诇驻专砖 讚讞砖讘 诇讻讱 讗诪专讛 '讗讜止讬' 注诇 砖讘讜注转 讛诪讘讜诇 砖讗诐 诇讗 讛讬讛 砖讘讜注讛 讛讬讜 讛注讜诇诐 讬专讗讬诐 诪谉 讛诪讘讜诇 讜诇讗 讛讬讜 讞讜讟讗讬诐 诪讗讞专 砖专讗讜 讚讘讗 诪讘讜诇 讜讛讞专讬讘 讛注讜诇诐 讻讜诇讜 讜讻诪讜 砖谞讗诪专 讜职讛指讗直诇止拽执讬诐 注指砖指讉讛 砖侄讈讬执旨专职讗讜旨 诪执诇职旨驻指谞指讬讜 (拽讛诇转 讙, 讬讚) 讜讻谉 讛讜讗 讗讜诪专 讻址旨讗植砖侄讈专 诪执砖职讈驻指旨讟侄讬讱指 诇指讗指专侄抓 爪侄讚侄拽 诇指诪职讚讜旨 讬止砖职讈讘值讬 转值讘值诇 (讬砖注讬讛 讻讜, 讟) 讗讱 讗讞专 砖专讗讜 砖谞砖讘注 砖诇讗 讬讘讬讗 诪讘讜诇 谞注砖讛 诇讘诐 讘讟讜讞 诇讻讱 讗诪专讛 '注址讻职砖讈指讬讜 砖讈侄谞旨执砖讈职讘旨址注职转旨执讬 诪执讬 诪值驻值专 诇执讬' 讻讚讬 砖讗讘讬讗 诪讘讜诇 讜讗讝 讬讛讬讜 讬专讗讬诐 诪谉 讛讞讟讗.



讜职砖讈址诪职注执讬转 讚旨址讛植讜讜旨 讗址诪职专执讬谉: "诪止砖讈侄讛 讜职转讜止专指转讜止 讗直诪侄转, 讜职讛值谉 讘旨址讚旨指讗执讬谉". 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 砖讛转讜专讛 谞转谞讛 诇谞讜 诪注讜诇诐 讛讘专讬讗讛 砖讛讜讗 住讜讚 讘讬谞讛 诇讻讱 讛转讞讬诇讛 讘讘讬"转 砖讛讬讗 讘讬谞讛 讜诇讻讱 诪砖讛 专讘讬谞讜 注"讛 砖讝讻讛 诇讘讬谞讛 谞转谞讛 讛转讜专讛 注诇 讬讚讜. 讜讬讚讜注 讚讛讘讬谞讛 讛讬讗 住讜讚 讗讛讬志讛 砖讛讜讗 讞讜转诐 讗诪转 讻讬 讻"讗 驻注诪讬诐 讗讛讬志讛 讘住讜讚 讗侄讛职讬侄讛 讗植砖讈侄专 讗侄讛职讬侄讛 [21脳21=441] 注讜诇讛 诪住驻专 讗诪转 [441] 讜诇讝讛 讗诪专讜 诪止砖讈侄讛 讗直诪侄转 砖讝讻讛 诇讘讬谞讛 讜职转讜止专指转讜止 讗直诪侄转 砖讛讬讗 诪注讜诇诐 讛讘讬谞讛.



转旨指讗 讜职讗址讞职讜执讬 诇指讱职 讛值讬讻指讗 讚旨职谞指砖讈职拽值讬 讗址专职注指讗 讜旨专职拽执讬注指讗 讗址讛植讚指讚值讬. 讛诪讗诪专 讛讝讛 讗讬谞讜 讻驻砖讜讟讜 讻驻讬专讜砖 专砖讘"诐 讝"诇 讻讬 讘讗诪转 讗讬谉 诪拽讜诐 讘注讜诇诐 讗砖专 谞讜砖拽讬谉 讛专拽讬注 讜讛讗专抓 讘讬讞讚 讻讬 讛讗专抓 讻讜诇讛 讛讬讗 讻讚讜专讬转 讜注讜诪讚转 讘转讜讱 讛讞诇诇 讜专讞讜拽讛 诪谉 讛专拽讬注 诪专讞拽 注爪讜诐 讜谞讜专讗 诇诪讗讚 诪讗讚 诪讻诇 讛爪讚讚讬谉 砖诇讛 讻讝讛: [讛爪讬讜专 讞住专] 讜注讜讚 讛专拽讬注 讛讜讗 讗砖 讜诪讬诐 讜讗讬讱 讬爪讜讬讬专 砖讬讙注 讘讜 专讘讛 讘专 讘专 讞谞讛 讜讬谞讬讞 住诇转讬讛 讘讞诇讜谉 讜讬砖 讛专讞拽 诪谉 讛讗专抓 注讚 讛专拽讬注 诪讛诇讱 转"拽 砖谞讛?
讜谞专讗讛 诇讬 讘住"讚 讛讻讜谞讛 讚讬讚讜注 诪讛 砖讗诪专 专讘讬谞讜 讛讗专"讬 讝"诇 (讘住驻专 诪讘讜讗 砖注专讬诐 砖"讘 讞"讙 驻"讞) 砖讘讻诇 转驻讬诇讜转 诪注诇讬诐 讛转讞转讜谞讬诐 诪"谉 [诪讬讬谉 谞讜拽讘讬谉] 砖讛诐 讛谞讬爪讜爪讜转 讛谞讘专专讬诐 讜讻驻讬 讻讜谞转诐 讜诪注砖讬讛诐 讻讱 讙讜讚诇 转讬拽讜谞诐 诇讛注诇讜转 谞爪讜爪讬诐 专讘讬诐 讚诪"谉 [诪讬讬谉 谞讜拽讘讬谉] 讗诐 讘讻诪讜转 讗诐 讘讗讬讻讜转 讜讘讻诇 讬讜诐 诪注诇讬诐 谞讬爪讜爪讜转 讞讚砖讜转 诪讞讜讚砖讜转 讜讝讛讜 讙讜讚诇 讛转驻讬诇讜转 讜讛诪爪讜转 讜讗讬谉 讻诇 讛讗谞砖讬诐 砖讜讬诐 讻讬 讻诇 讗讞讚 诪注诇讛 讻驻讬 讘讞讬谞转讜 讛专讗讜讬讛 讗诇讬讜 讜诇讻谉 讛讻诇 爪专讬讻讬谉 讝讛 诇讝讛 讜诇讗 讬讜讻诇 讝讛 诇注砖讜转 诪讛 砖讬注砖讛 讞讘讬专讜 讜讛讘谉 讝讛 讛讬讟讘 注讚 讻讗谉 诇砖讜谞讜.
讜注讜讚 讻转讜讘 砖诐 讻讬 诪"谉 [诪讬讬谉 谞讜拽讘讬谉] 砖诪注诇讬诐 讘讝讛 讛讬讜诐 讗讬谉 谞砖诇诐 讜谞讙诪专 转讬拽讜谞诐 讘讗讜转讜 讛讬讜诐 讗诇讗 注讚 讬讜诐 砖谞讬 砖讗讝 讬讜爪讗讬诐 诪讛诐 讘专讬讜转 讜谞砖诪讜转 诪转讜拽谞讜转 讜诪转诇讘砖讜转 讘讙讜祝 讘注讜诇诐 讛讝讛 注讬讬谉 砖诐.
讜讘砖注专 讛讻讜谞讜转 (讚祝 谞讜"谉 注"讚) 讻转讘 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇: 讗诪专 诇讬 诪讜专讬 讝"诇 砖讬砖 讘专拽讬注 讬"讘 讞诇讜谞讜转 讻谞讙讚 讬"讘 砖讘讟讬诐 讜讻诇 砖讘讟 注讜诇讛 转驻诇转讜 讚专讱 砖注专 诪讬讜讞讚 诇讜 讜讛讜讗 住讜讚 讬"讘 砖注专讬诐 讛谞讝讻专讬诐 讘住驻专 讬讞讝拽讗诇 注讚 讻讗谉 诇砖讜谞讜 注讬讬谉 砖诐.
讜讛谞讛 讛讛讜讗 讟讬讬注讗 讛讬讛 爪讚讬拽 讗讞讚 诪谉 注讜诇诐 讛讘讗 砖讘讗讛 谞驻砖讜 诇注讜诇诐 讛讝讛 讜谞转诇讘砖 讘爪讜专转 讟讬讬注讗 讜讻诪讜 砖转诪爪讗 讘转讬拽讜谞讬诐 讜讘讝讜讛专 讛拽讚讜砖 讘住讘讗 讚诪砖驻讟讬诐 讜讘诪拽讜诪讜转 讗讞专讬诐 讘讝讜讛专 砖讛讬讜 谞砖诪讜转 拽讚讜砖讜转 砖诇 爪讚讬拽讬诐 讘讗讬诐 诇注讜诇诐 讛讝讛 讜诪转诇讘砖讬诐 讘爪讜专转 讟注讬谉 讞诪专讬 讜讻讬讜爪讗 讜讻谉 讛讬讛 讗讜转讜 讟讬讬注讗 砖谞讙诇讛 诇专讘讛 讘专 讘专 讞谞讛 讜讙讬诇讛 诇讜 住讜讚 注诪讜拽 讘讬讞讜讚 讛转驻讬诇讜转 砖讘讛诐 讬讛讬讛 讝讜讜讙 转驻讗专转 讜诪诇讻讜转 讛谞拽专讗讬诐 '砖诪讬诐 讜讗专抓'.
讜讝讛讜 砖讗诪专 转旨指讗 讜职讗址讞职讜执讬 诇指讱职 住讜讚 讛值讬讻指讗 讚旨职谞指砖讈职拽值讬 讗址专职注指讗 讛诪诇讻讜转 讜旨专职拽执讬注指讗 讛转驻讗专转 讗讜 讗专注讗 讛诪诇讻讜转 讜专拽讬注讛 讛讬住讜讚 讻讬 诇讬诪讚讜 住讜讚 砖诇 讬讞讜讚 讜讝讜讙 砖诇讛诐 讗砖专 讬讛讬讛 注诇 讬讚讬 讛转驻讬诇讛 讜职讞址讝旨指讗值讬 讚旨职注指讘值讬讚 讻旨址讜旨执讬 讻旨址讜旨执讬 驻讬专讜砖 砖专讗讛 讘专讜讞 诪讘讬谞转讜 住讜讚 讬"讘 讞诇讜谞讜转 砖讬砖 讘专拽讬注 砖讘讛诐 注讜诇讬诐 讛转驻讬诇讜转 砖诇 讬"讘 砖讘讟讬诐 砖讈址拽职诇执讬转指讗 诇职住址诇职转旨指讗执讬 讜职讗址谞职讞指转指讛旨 讘旨职讻址讜旨职转旨指讗 讚旨职专指拽执讬注址 驻讬专讜砖 住诇转讗讬 讛讬讗 讛转驻诇讛 砖诇讜 砖讛转驻诇诇 讘讜 讘讬讜诐 讛注诇讛 讗讜转讛 讘讞诇讜谉 讗讞讚 讛砖讬讬讱 诇讜 讜诇砖讘讟讜 讗址讚职诪址爪职诇执讬谞指讗 讘旨指注执讬转指讛旨 讜职诇指讗 讗址砖讈职讻旨职讞执讬转指讛旨 驻讬专讜砖 讞砖讘 讚讗讜转诐 诪"谉 [诪讬讬谉 谞讜拽讘讬谉] 砖讛注诇讛 讘讜 讘讬讜诐 讘转驻讬诇转讜 讬讙诪专 讘讜 讜讗诪专 诇讜 讗讜转讜 爪讚讬拽 讛诪诇诪讚讜 讙旨只讜诇职讙旨指诇职转旨指讗 讚旨执专职拽执讬注指讗 讛讜旨讗 讚旨职讛指讚址专, 谞指讟址专 注址讚 诇职诪指讞指专 讻旨执讬 讛址砖讈职转旨指讗 讜旨诪址砖讈职讻旨址讞址转 诇指讛旨 驻讬专讜砖 讚讗讬谉 砖讜诐 诪"谉 [诪讬讬谉 谞讜拽讘讬谉] 砖讛讜讗 讘讬专讜专 谞讬爪讜爪讬 拽讚讜砖讛 讛谞讘专专 讜注讜诇讛 注诇 讬讚讬 讛转驻诇讛 谞讙诪专 转讬拽讜谞讜 讘讬讜诐 注诇讬讬转讜 讗诇讗 讬砖讗专 注讚 讬讜诐 砖谞讬 讘转驻诇讛 讛砖谞讬转.





驻转讞 注讬谞讬诐

讜注讻砖讬讜 砖谞砖讘注转讬 诪讬 诪驻专 诇讬 讜讻讜'. 讛讬诇"诇 诪讜驻专 诇讱 诇讻讗讜专讛 讬专讙讬砖 讗讚诐 讚讛讜诇"诇 诇砖讜谉 讛转专讛 讚讞讻诐 讘诇砖讜谉 讛转专讛 讜讘注诇 讘诇砖讜谉 讛驻专讛 讜讗诐 讛讞诇讬驻讜 讗讬谉 诪讜转专 讜讗讬谉 诪讜驻专. 讜注诇讛 讘诪讞砖讘讛 讚讻讬讜谉 讚诇砖讜谉 诪讜转专 讛讜讗 诇讛转讬专 讛拽砖专 讜诇注拽讜专 讛讙讚专 诪注讬拽专讜. 诇爪讚 注讬诇讗讛 诇讗 砖讬讬讱 诇注讜拽专讜 讻讗诇讜 诇讗 讛讬讛 讚讞"讜 讬讛讗 谞讚专讜 讜砖讘讜注转讜 讬转讘专讱 讻讘讬讻讜诇 讻讗诇讜 诇讗 讛讬讛 讜诇讻讱 讗诪专 诇砖讜谉 诪讬 诪驻专 诇讬 讜讻讜'. 讗讱 拽砖讛 诪诪砖讝"诇 讜讬讞诇 诪砖讛 砖讛转讬专 诇讜 谞讚专讜. 讜转讜 拽砖讛 讚讻讬讜谉 讚讗诪专讜 讘讝讛专 讚诪砖讛 专讘讬谞讜 注"讛 讘注诇讛 讚诪讟专讜谞讬转讗 讛讜诇"诇 讻讘讬讻讜诇 砖讛驻专 诇讜 谞讚专讜 讜诇讗 诇谞拽讜讟 讙讘讬 讜讬讞诇 砖讛转讬专 诇讜 谞讚专讜. 讜讻讘专 讬砖讘转讬 讝讛 讘住驻专讬 讛拽讟讜谉 专讗砖 讚讜讚 驻专砖转 转砖讗 注"砖:
讜注转讛 谞专讗讛 讚讗驻砖专 诇讜诪专 讚讘砖诇诪讗 诇讛讚讬讜讟 诪讜讻专讞 砖诇讗 诇砖谞讜转 讛诇砖讜谉 讚谞"诪 讟讜讘讗 诇注谞讬谉 讚讬谞讗 讚讞讻诐 注讜拽专 讛谞讚专 诪注讬拽专讗 讜讘注诇 诪讬讙讝 讙讬讬讝 讜讻讬讜爪讗 讗诪讟讜 诇讛讻讬 讬砖 拽驻讬讚讗 注诇 讛砖谞讜转. 讗讘诇 讻诇驻讬 诪注诇讛 讚诇讗 谞"诪 诪讬讚讬 讛转专讛 讜讛驻专讛 讻讬 讛讚讚讬 谞讬谞讛讜. 讜诪讚讘专讬 讛专讘 讻诇讬 讬拽专 驻专砖转 诪讟讜转 讚"讛 诇讗 讬讞诇 谞专讗讛 讚讘注诇 注讜拽专 讛谞讚专 诪注讬拽专讜 诪砖讗"讻 讛讞讻诐 讜拽砖讛 砖讛讜讗 谞讙讚 讛讚讬谉. 讜讻诪转诇诪讚 诪讚讘专讬讜 讬砖 诇讜诪专 诇讛驻讱 讚讗讘 讜讘注诇 讗讬谉 诇讛诐 专砖讜转 讻讬 讗诐 谞讚专讬 注讬谞讜讬 谞驻砖 讜讗讬谞讜 专砖讜转 讻讜诇诇 诇讻谉 诪驻专 讗讘诇 讞讻诐 讬砖 诇讜 专砖讜转 注诇 讛讻诇 诇讻谉 诪转讬专 讻讬 讙讚讜诇 讻讞讜 讜诪讬讜砖讘 讛讗 讚专讘讛 讘讘"讞 讚诇讗 砖讬讬讱 讛转专讛 讻诇驻讬 诪注诇讛 诇讜诪专 砖讬砖 专砖讜转 讻讜诇诇 诇讻谉 谞拽讟 讛驻专讛 讚讚诪讬 诇讘注诇 砖诇讗 讬砖 专砖讜转 讻讜诇诇. 砖讜讘 专讗讬转讬 诇讛专讘 转讜专转 讞讬讬诐 讘砖讬讟转讜 诇住谞讛讚专讬谉 讚祝 拽"讬 砖讻转讘 注诇 讛讗 讚专讘讛 讘讘"讞 砖讛讬讛 诇讜 讚讬谉 讘注诇 注"砖 讜讗诐 拽讘诇讛 谞拽讘诇 讜诪爪讚 讛住讘专讗 专讞讜拽 诪讗讚 讜诪讛 讚诪讜转 讬注专讜讱 诇讗诪讜专讗 注诐 讗讚讜谉 讛谞讘讬讗讬诐. 讜讗讜诇讬 讚讻讬讜谉 讚讛讬讛 诪讜驻诇讙 讘转讜专讛 讛讬讛 诇讜 谞讬爪讜抓 诪砖讛 专讘讬谞讜 注"讛 讻诪"砖 讛讗专"讬 讝爪"诇 讚讻诇 转"讞 诪讜驻诇讙 讘讚讜专讜 讬砖 诇讜 谞讬爪讜抓 诪砖讛 专讘讬谞讜 注"讛 诪转谞讜爪抓 讘拽专讘讜 讗讜专讘"讜. 讜讻诇驻讬 讛谞讬爪讜抓 讛讛讜讗 讗诪专 讘诇砖讜谉 讛驻专讛. 讗讱 注讚讬讬谉 讬砖 诇注诪讜讚 讚讗讬 讛讻讬 讙诐 讗讞"讱 讘讘讬转 讛诪讚专砖 讛讬讛 讬讻讜诇 诇讛驻专 讻讚讬谉 讘注诇 讚诪驻专 砖诇讗 诪讚注转讛 讜讘注"讻 讜讬"诇 讚诇讗讜 诇讙诪专讬 讚讬讬谞讬谞谉 讻讚讬谉 讘注诇. 讗诇讗 砖注讚讬谉 拽砖讛 诇驻讬 讚讘专讬 讛专讘 转讜专转 讞讬讬诐 讚诪爪讬谞讜 讚诪砖讛 专讘讬谞讜 注"讛 讜讬讞诇 诪砖讛 讜讗诪专 诇讜 讘诇砖讜谉 讛转专讛 讻讚讘专 讛讗诪讜专. 讜讙诐 诇诪讛 砖讻转讘转讬 讘注谞讬讜转讬 讘住驻专 讛拽讟谉 专讗砖 讚讜讚 讚讘注转 讛讛讬讗 砖讗诪专 诇讜 讛拽讘"讛 诇讱 专讚 砖讛讜专讬讚讜讛讜 诪讙讚讜诇转讜 诇讗 讛讬"诇 讘讞讬谞讛 讝讜 讚讗讬砖 讛讗诇讛讬诐 讘注诇讛 讚诪讟专讜谞讬转讗 诪"诪 讗讬 谞讬爪讜抓 诪诪砖讛 专讘讬谞讜 注"讛 诪讛谞讬 诇讜诪专 讘诇砖讜谉 讛驻专讛 讗诪讗讬 诪砖讛 专讘讬谞讜 注"讛 诇讗 讗诪专 讘诇砖讜谉 讛驻专讛 讻讬 讙诐 砖讬专讚 讛讬讛 讻诪讛 讜讻诪讛 诪讗讚 诪讗讚 谞讜住祝 注诇 讛讗诪讜专讗讬诐. 讜讗讬 讘注讬 讘讻诇 讘讞讬谞讜转讬讜 讜谞讬爪讜抓 诇讗 诪讛谞讬 讛讚拽"诇 讗诪讗讬 谞拽讟 诪讜驻专 诇讙讘讬 专讘讘"讞. 讜讬砖 诇讬砖讘:
讗讞专 讝诪谉 专讘 专讗讬转讬 讘砖讬讟讛 诪拽讜讘爪转 讘转专讗 砖谞讚驻住讛 诪拽专讜讘 砖讻转讘 讜讝"诇 诪讜驻专 诇讗讜 讚讜拽讗 讗诇讗 诪讜转专 讗"谞 讬砖 讻讞 讘讬讚 讛爪讚讬拽讬诐 诇讘讟诇 讙讝专转 讛' 讜砖讘讜注讛 注讻"诇 诪砖诐 讙讬诇讬讜谉 转讜住' 讜讝讛讜 讘住讙谞讜谉 讗讞专 诪诪"砖 讛专讘 转讜专转 讞讬讬诐. 讜讗讜诇讬 讙诐 讛专讘 转"讞 讻讬讜讜谉 诇讻讱. 讜讛专讘 讛讞讬谞讜讱 驻专砖转 讬转专讜 讻转讘 讚讛讻诇 诪砖诇 注砖"讘:
讜讛专讘 诪砖谞讛 诇诪诇讱 驻"讝 讚谞讚专讬诐 讚讬谉 讟' 讛拽砖讛 讚讗讬讱 专讘讛 讘讘"讞 讛讬讛 讬讻讜诇 诇讛转讬专 砖讘讜注转 讛讙诇讜转 讜讛诇讗 讛讬讛 谞讜讙注 讘讚讘专 讜专讗讬转讬 讘住驻专 讘谞讬谉 讗专讬讗诇 诇讛讙讗讜谉 诪讛专"砖 谞专"讜 讛谞讚驻住 诪拽专讜讘 讘驻专砖转 诪讟讜转 砖讻转讘 注诇讬讜 转讬讜讘转讗 诇讗 讞讝讬谞讗 讚讟注诪讗 讚谞讜讙注 讘讚讘专 讗讬谞讜 讬讻讜诇 诇讛转讬专 讛讬讬谞讜 砖诪讗 讬讞砖讜讘 诪讞砖讘讜转 讜讬讘拽砖 注讬诇讛 诇讛转讬专 讛讗住讜专 讜讟注诐 讝讛 诇讗 砖讬讬讱 讗诇讗 讘诪讬 砖住讜诪讱 注诇 讛讞讻诐 讛诪讜专讛 讜讻讜' 诪砖讗"讻 讙讘讬 讛拽讘"讛 讗讬 讗驻砖专 诇讜诪专 讻谉 讻讬 讛讜讗 讛讬讜讚注 讛讚讬谉 诇讗诪讬转讜 讗诐 讬砖 驻转讞 诇谞讚专 讝讛 诇讛转讬专讜 讗诇讗 砖讗讬谞讜 讬讻讜诇 诇讛转讬专 诇注爪诪讜 注驻"讬 讛转讜专讛 诇讗 讬讞诇 讚讘专讜 讗讘诇 讗讞专讬诐 诪讜讞诇讬谉 诇讜 讜讗"讻 讗驻讬诇讜 讛谞讜讙注 讘讚讘专 讬讻讜诇 诇讛转讬专 谞讚专讜 砖诇 讛拽讘"讛 讗诐 专爪讜谞讜 砖讬转讬专讜讛讜 注讻"诇 讘拽讬爪讜专. 讜讗讬谞讬 讬讜讚注 讗讬讱 诇讗 爪讚讚 讚拽讜砖讬转 讛讙讗讜谉 讛专讘 诪砖"诇 讛讬讗 拽讜砖讬讗 诇讚注转 讛专讬讘"砖 砖讻转讘 讚讟注诐 讛讬专讜砖诇诪讬 讚爪专讬讱 砖诇讗 讬讛讗 谞讜讙注 讘讚讘专 讛讜讗 诪砖讜诐 讚讛"诇 讻诪转讬专 谞讚专讬 注爪诪讜 讜诇讗 砖讬讬讱 转讬专讜爪讜 讻诪讘讜讗专 讜讻谉 讛拽砖讜 拽讜砖讬讗 讝讜 诪讛讗 讚专讘讛 讘讘"讞 诇讚注转 讛专讬讘"砖 讛专讘 转讜专转 讞住讚 住讬诪谉 讻"讙 讜讘住讬诪谉 讻"讞 诪砖诐 专讘 讗讞讚. 讜讘住驻专 讗诪专讬 砖驻专 诇讛专讘 诪讛专"砖 驻专讬诪讜 驻专砖转 谞讞 注"砖 讜讗驻砖专 砖讙诐 讻讜谞转 讛专讘 诪砖谞讛 诇诪诇讱 讻谉 讛讬讗 讗诇讗 砖拽讬爪专 (讗讜 讛讬讛 讻转讜讘 讘讙讬诇讬讜谉 注诇 住驻专 讛专讬讘"砖 砖讛讘讬讗 讘讻"诪 讜讛诪住讚专 讝诇讛"讛 住讚专讛 讘讗讜驻谉 讝讛 讻诪讜 砖专讗讬转讬 讗讬讝讛 驻注诐 讻讬讜爪讗 讘讝讛):
注讜讚 讗砖讜讘 讗转驻诇讗 讘讚讘专讬 讛专讘 讘谞讬谉 讗专讬讗诇 讚讗讙讘 砖讬讟驻讬讛 讻转讘 讘谞讚专 讛拽讘"讛 驻转讞 讜驻砖讬讟讗 讚诇爪讚 注讬诇讗讛 诇讗 砖讬讬讱 驻转讞 讜讻诪"砖 诪讛专讬诪"讟 讘转砖讜讘讛 讬"讚 住讬诪谉 讻"讜. 讜专讗讬转讬 诇讛专讘 诪讛专砖"讗 讘讞讬讚讜砖讬 讗讙讚讜转 驻专拽 讗讬谉 注讜诪讚讬谉 讜讘砖诇讛讬 驻"拽 讚讞讙讬讙讛 讛讝讻讬专 驻转讞 讙讘讬 讛拽讘"讛 讜讛讜讗 讗讙讘 砖讬讟驻讬讛. 讜诇注讬拽专 拽讜砖讬转 讛专讘谞讬诐 讛谞讝讻专讬诐 诇讚注转 讛专讬讘"砖 讚专讘讛 讘讘"讞 讛讬讛 谞讜讙注 讘讚讘专 讗驻砖专 诇讬砖讘 注驻"讬 讚讘专讬 讙诇讬讜谉 转讜住驻讜转 砖讛讘讗转讬 讚谞拽讟 诪讜驻专 讚讬砖 讻讞 讘讬讚 讛爪讚讬拽讬诐 诇讘讟诇 讙讝专转 讛' 讜砖讘讜注讛 讜讗诐 讻谉 讗讬谞讜 讘住讜讙 讚讬谉 谞讚专讬诐 讚讛爪讚讬拽讬诐 诪讘讟诇讬诐 讛讙讝专讛 讗祝 砖讛诐 谞讜讙注讬诐 讘讚讘专 讜诪砖讜"讛 讗驻讬拽讬讛 讘诇砖讜谉 诪讜驻专 诇讜诪专 讚讗讬谞讜 讚讬谉 谞讚专 砖讛谞讜讙注 讗讬谞讜 讬讻讜诇 诇讛转讬专. 讗诇讗 讚讘转专 讛讻讬 讘讘讜讗讜 诇诪转讬讘转讗 讚专讘谞谉 诇讗 讛转讬专讜 讗讝 讚砖诪讗 讘注转 讛讛讬讗 讛讬讛 专爪讜谉 讛' 讜诪讬 讬讜讚注 讗诐 讞"讜 讘讬谞讬 讘讬谞讬 谞注砖讜 讗讬讝讛 注讘讬专讜转 讜讞诇讬祝 砖注转讗. 讜注诇 讛住驻拽 诇讗 专爪讜 诇讛转讬专 讗讞"讱 砖诪讗 讬讛讗 拽讟专讜讙 诇驻讬 讛讝诪谉 讛讛讜讗 讜讬讙专讜诐 讗讬讝讛 讙讝专讛 讞"讜 讻谞讜讚注:
讜讘讛讻讬 诪转专爪转讗 讙诐 拽讜砖讬讗 讗讞专转 砖讛拽砖讛 讛专讘 转讜专转 讞住讚 住讬诪谉 讻"讙 讜讛专讘 诪砖谞讛 诇诪诇讱 驻"讜 讚砖讘讜注讜转 讚讬谉 讚' 诇讚注转 专讘讬谞讜 砖诪砖讜谉 砖讻转讘 讛专讬讘"砖 住讬诪谉 砖"注 讚讻诇 砖讛讞讻诐 讬讜讚注 砖讛谞讜讚专 专讜爪讛 讘讛转专讛 讛讞讻诐 诪转讬专讜 砖诇讗 诪讚注转 讛谞讜讚专 讚讗"讻 讗诪讗讬 诇讗 讛转讬专讜 讗讞"讱 专讘讛 讘讘"讞 讘讛讚讬 专讘谞谉 注"砖 讜讘砖讜"转 讛专砖讘"抓 讞"讘 住讬诪谉 拽住"讙. 讜讗驻砖专 诇讬砖讘 注驻"讬 讛讗诪讜专. 讜注讬讬谉 讘住讜祝 转讜专转 讞住讚 住讜祝 住讬诪谉 讻"讞 诪讛 砖转讬专抓 诇拽讜砖讬讗 讛专讗砖讜谞讛 讜诇讛专讘 讻讛讜谞转 注讜诇诐 专讬砖 住讬诪谉 专讻"讞 注"砖 讜讚讜拽:





砖注专讬 转讜专转 讘讘诇

(注讚 讗 转讜住驻讜转) 讚"讛 驻住拽讬 讜讻讜' 讚专砖讬谞谉 讘诪讚专砖 讜讻讜' 诇讚讜专讜转诐 诇讚讜专 转诐.鈥斪�"讛 讘转讚讗"专 驻讻"讜.

